EkBass/fiwiki-20250220-pages-articles huggingface dataset:
Leon Festinger

Leon Festinger (8. toukokuuta 1919 New York – 11. helmikuuta 1989) oli yhdysvaltalainen sosiaalipsykologi. Hänet tunnetaan erityisesti kognitiivisen dissonanssin (tiedollisen ristiriidan) teoriastaan. Festinger esitti myös sosiaalisen vertailun teorian, missä ihmiset arvioivat omia mielipiteitään ja kykyjään vertaamalla niitä muiden vastaaviin. Tämä teoria on sosiaalisen identiteetin teorian (SIT) perusta. == Elämä ja ura == Festinger suoritti alemman korkeakoulututkinnon (Bachelor of Science) psykologiassa New Yorkin kaupungin yliopistossa vuonna 1939. Hän väitteli tohtoriksi Iowan yliopistossa vuonna 1942 Kurt Lewinin oppilaana. == Kognitiivinen dissonanssi == 1950-luvulla Festinger tutki lentävien lautasten kulttia Wisconsinissa ja sai ideoita tunnetulle teorialleen. Lake Cityssä Utahissa asuvan Marian Keechin johtama kultti ennusti suurta tulvaa, joka pyyhkisi maapallon yli ja surmaisi kaikki paitsi kultin jäsenet, jotka lentävät lautaset pelastaisivat. Ennen ennustettua tulvaa kultti oli hyvin salaileva eikä suostunut puhumaan tiedotusvälineille tai tekemään käännytyksiä. Kultin maailmantuhoa povaava ennustus ei käynyt toteen. Ennustuksen ajankohdan jälkeen he kuitenkin tulivat esille mediassa ja kommentoivat tapahtunutta varsin kärkkäästi. Festinger selitti, että muutos kultin jäsenten käyttäytymisessä johtui siitä, ettei ennustus käynyt toteen. Mitään maailmanlaajuista tulvaa ei tullut eikä ufoja nähty lentämässä taivaalla. Kultti saatettiin naurunalaiseksi ja heille tuli tarve selittää ennustuksen epäonnistuminen. He väittivät, että kyseisenä tuhon yönä heidän rukouksensa olivat niin kirkkaita, että Jumala päätti pelastaa maailman tuholta. Kukaan ei ottanut asiaa tosissaan. Tämä on syy, miksi Festinger ehdotti, että kultista yhtäkkiä tuli kiihkoevankelistoja. Ainoa tapa, jolla he välttäisivät nöyryytyksen, olisi käännyttää muita ihmisiä heidän uskoonsa. Suunnitelma ei kuitenkaan toiminut, sillä epäonnistuminen oli niin suuri, ettei ihmisiltä riittänyt kiinnostusta kultille. == Lähteet == Luokka:Yhdysvaltalaiset sosiaalipsykologit Luokka:Vuonna 1919 syntyneet Luokka:Vuonna 1989 kuolleet Luokka:Seulonnan keskeiset artikkelit
Peyo

Peyo eli Pierre Culliford () oli belgialainen sarjakuvapiirtäjä ja -käsikirjoittaja Peyo teki vuodesta 1946 Spirou-lehteen keskiaikaan sijoittuvia sarjakuvia, joiden päähenkilö oli Johannes. Sarjaan tuli vuonna 1956 mukaan koominen sivuhahmo, josta muodostui erillinen sarja Johannes ja Pirkale. Seikkailussa "Kuusistrumffinen huilu" esiteltiin pienet siniset hahmot, smurffit. Spiroun päätoimittaja näki niissä potentiaalia omaksi sarjakseen. Smurffeista tuli Peyon menestynein luomus. Peyon muista sarjakuvista tunnetaan esimerkiksi Benjamin. Sitä on julkaistu myös suomeksi. == Lähteet == Luokka:Belgialaiset kirjailijat Luokka:Belgialaiset sarjakuvantekijät Luokka:Vuonna 1928 syntyneet Luokka:Vuonna 1992 kuolleet
Hi Tack

Hi_Tack on elektronista musiikkia tuottava yhtye Hollannista. Yhtye tuli tunnetuksi remixillään kappaleesta "Say Say Say", jonka alkuperäisesittäjät olivat Paul McCartney ja Michael Jackson. Single nousi Ison-Britannian singlelistan 4. sijalle ja yhdysvaltalaisen Billboard Hot Dance Airplayn listalla sijalle 18. Single viihtyi myös pitkään Finnish Dance Chartin kärkisijoilla. == Diskografia == ===Singlet=== * Say Say Say (Waiting 4 U) (2006) * Let's Dance (2007) == Aiheesta muualla == * Yhtyeen viralliset kotisivut Luokka:Alankomaalaiset elektronisen musiikin yhtyeet
Arohiirihaukka

Arohiirihaukka (Buteo rufinus) on päiväpetolintu, Suomessa suurharvinaisuus. Lajin nimesi ja kuvaili Philipp Jakob Cretzschmar 1829. == Koko ja ulkonäkö == Linnun pituus on 50–65 cm, siipien kärkiväli 126–148 cm ja paino 590–1 760 g. Arohiirihaukka on tavallista hiirihaukkaa hieman suurempi ja pitkäsiipisempi, muodoltaan enemmän piekanan kaltainen. Jalat ovat pitkät. Väritykseltään se on hyvin vaihteleva ja usein äärimmäisen vaikea erottaa hiirihaukan vulpinus -alalajista. Pyrstö on punaruskea, pää vaalea. Kyljillä on tummat ”housut”, siiven yläpinnalla vaalea lautuma. Monet hiirihaukat ovat täysin samanvärisiä kuin arohiirihaukka. == Esiintyminen == Euroopassa arohiirihaukka elää Turkissa, Kreikassa, Romaniassa, Bulgariassa ja Unkarissa, Aasiassa sitä tavataan pesimäaikana Lähi-idästä Keski-Aasiaan. Alalaji cirtensis elää Pohjois-Afrikassa. Lajin elinympäristön ala on 100 000–1 000 000 neliökilometriä ja maailman populaation koko on 100 000–1 000 000 yksilöä. Pohjoisimmat populaatiot ovat muuttolintuja, jotka talvehtivat Afrikassa Sahelin alueella ja Iranista Etelä-Kiinaan ulottuvalla vyöhykkeellä. Suomessa se on toistaiseksi tavattu noin 18 kertaa.Rariteettikomitea == Elinympäristö == Arohiirihaukka viihtyy nimensä mukaisesti aroilla ja muilla kuivilla avoimilla alueilla. Kesällä sitä tavataan vuoristossa aina kolmen-neljän kilometrin korkeudelle asti. == Lisääntyminen == Isokokoinen risupesä on yleensä kallion ulkonemalla tai kivellä, usein pensaan suojassa, joskus se voi olla lähes tasaisella maalla, harvoin puussa. Naaras munii tavallisesti kolme tai neljä munaa, joita haudotaan vähintään neljä viikkoa. Poikaset lähtevät pesästä kuuden-seitsemän viikon ikäisinä. == Ravinto == Arohiirihaukka syö pääasiassa pikkujyrsijöitä, kuten siiseleitä, hiiriä, myyriä, aavikkorottia, hamstereita, maaoravia, jäniksen poikasia, maamyyriä ja siilejä. Laji syö myös matelijoita, kuten liskoja ja käärmeitä. Arohiirihaukka saalistaa myös lintuja, aina kiuruista fasaanin kokoisiin. Talvisin arohiirihaukka syö mielellään haaskoja piekanan ja hiirihaukkan tavoin. ==Lähteet== * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === Luokka:Hiirihaukat
Hiiliryhmä

Hiiliryhmä on alkuaineiden jaksollisen järjestelmän 14. ryhmä eli neljäs pääryhmä. Siihen kuuluu kuusi alkuainetta: hiili (C), pii (Si), germanium (Ge), tina (Sn), lyijy (Pb) ja flerovium (Fl). Näistä alkuaineista hiili on epämetalli, pii ja germanium ovat puolimetalleja, lyijy ja tina ovat metalleja ja flerovium keinotekoisesti valmistettu, varsin lyhytikäinen radioaktiivinen alkuaine. Korkein hapetusluku hiiliryhmän stabiileilla alkuaineilla on +IV ja alin -IV, koska kaikilla on neljä elektronia uloimmalla kuorellaan. Hiiliryhmän alkuaineet muodostavat usein kovalenttisia sidoksia. Luokka:Jaksollinen järjestelmä
Finnish Dance Chart

Finnish Dance Chart (lyh. FDC) on Dee Jay Promotionsin julkaisema, tanssimusiikkiin erikoistunut musiikkilista, josta selviää, mitä suomalaiset tanssivat juuri tällä hetkellä (top 40 tanssituinta kappaletta). Lista ei perustu myynti- tai soittotilastoihin, vaan listan kokoamiseen osallistuu noin 90 DJ:tä, jotka arvostelevat kappaleita sen mukaisesti, miten ne toimivat tanssilattioilla. Lista päivittyy kerran viikossa. Myös Ruotsissa ( (SDC)) ja Norjassa ( (NDC)) on vastaavanlaiset listat. == Katso myös == Dee Jay Promotionsin julkaisemien listojen luettelot: * Finnish Dance Chart * Swedish Dance Chart * Norwegian Dance Chart == Aiheesta muualla == * Dee Jay Promotions: Dance Charts Luokka:Tanssimusiikki Luokka:Suomen musiikkilistat *
Creation Records

Creation Records on brittiläinen levy-yhtiö jota johti Alan McGee vuosina 1983-1999\. Yhtiön nimi tulee The Creation nimisestä 1960-luvun yhtyeestä. Taloudellisten vaikeuksien takia yhtiö joutui tekemään yhteistyösopimuksen Sonyn kanssa 1990-luvun alkupuolella. Vaikka Creation tunnettiin Britanniassa indiemusiikin yhtiönä, suuren yleisön tietoisuuteen se tuli rock-yhtye Oasiksen suuren menestyksen myötä. Erityisesti yhtyeen signannutta Alan McGeetä pidettiin miehenä joka teki Oasikseta tunnetun. Yhtyeen keulakuva Liam Gallagher tosin sanoi, että "Oasis teki Alan McGeestä tunnetun, ei toisin päin." Vuonna 1999 McGee myi loputkin yhtiöstä kokonaan Sonylle ja perusti uuden Poptones yhtiön, samalla Noel Gallagher päätti perustaa oman Big Brother Recordingsin, jolle Oasis alkoi levyttää. Muita tunnettuja Creationin yhtyeitä ovat mm. The Jesus and Mary Chain, My Bloody Valentine, Ride, Fluke, Swervedriver, Slowdive, The House of Love, Teenage Fanclub, Primal Scream, Super Furry Animals, The Telescopes, The Boo Radleys ja 18 Wheeler. ==Aiheesta muualla== Creation Records kotisivut Luokka:Brittiläiset levy-yhtiöt Luokka:Oasis
Régis Loisel

Régis Loisel (s. 4. joulukuuta 1951 Saint-Maixent-l’École) on ranskalainen sarjakuvapiirtäjä ja käsikirjoittaja. Hän on piirtänyt fantasia-aiheisia sarjakuvia 1970-luvulta lähtien, ja hänen tunnetuimpia sarjojaan ovat 1980-luvulla tehty La quête de l'oiseau du temps sekä 1990–2000-luvuilla valmistunut Peter Pan. Loisel on työskentellyt 2000-luvun alussa Disneyn studioilla elokuvien Mulan ja Atlantis parissa. ==Teokset== * Les Nocturnes - 1978 * L’offrandes - 1984 * La dernière goutte - 1993 * Norbert le lezard - 2000 * Fanfreluches pour une sirène - 2001 * Les farfelingues ** La balade du pépère - 2001 ** La trompe à Neuneu - 2002 ** Les vignes de Lempereur - 2004 * Peter Pan ** L’envers du décor - 1996 ** Londres - 1990 ** Opikanoba - 1992 ** Tempête - 1994 ** Mains rouges - 1996 ** Crochet - 2002 ** Destins - 2004 * Pyrénée - 1998 * La quête de l’oiseau du temps ** La conque de Ramor - 1983 ** Le temple de l’oubli - 1984 ** Le Rige - 1985 ** L’œuf des ténébres - 1987 ** L’ami Javin - 1998 * Magasin Général **Marie - 2006 **Serge - 2006 **Les hommes - 2007 **Confessions - 2008 **Montréal - 2009 **Ernest Latulippe - 2010 **Charleston - 2011 * Le Grand Mort **Larmes d’abeille - 2007 **Pauline... - 2008 **Blanche - 2011 == Suomennetut albumit == * * * * == Aiheesta muualla == * Régis Loisel’n virallinen sivusto . * Suomennetut sarjakuvat. * Harri Römpötti: Hämärän juhlat sekoittaa kerrontatekniikoita. Helsingin Sanomat 11.1.2000. Luokka:Ranskalaiset sarjakuvantekijät Luokka:Vuonna 1951 syntyneet Luokka:Elävät henkilöt
QR-hajotelma

QR-hajotelma on eräs matriisihajotelma, jolla siis pyritään ilmaisemaan annettu matriisi jollakin tavoin yksinkertaisempien matriisien tulona. QR- hajotelma voidaan muodostaa mille tahansa matriisille. Kompleksikertoimisen m \times n-matriisin A QR-hajotelma on tulo :A=QR\,, missä Q on m \times m unitaarimatriisi ja R on m \times n yläkolmiomatriisi. Erityisesti reaalikertoimisen matriisin A tapauksessa Q on ortogonaalimatriisi. Koska kahden kolmiomatriisin tulo on myös kolmiomatriisi, QR-hajotelma voi sisältää myös useita yläkolmiomatriiseja, jolloin :A= QR_1R_2R_3...\, Hajotelma voidaan teoreettisesti perustaa Gramin–Schmidtin ortonormeeraukseen, mutta käytännössä se muodostetaan kertomalla vasemmalta joko Householderin peilausmatriiseilla tai Givensin rotaatiomatriiseilla. QR-hajotelma on erittäin käyttökelpoinen työkalu lineaariavaruuksien projektioiden käsittelyssä ja sitä käytetään yleisesti myös matriisien numeerisessa käsittelyssä. QR-hajotelmasta voidaan päätellä matriisin rangi eli kuva-avaruuden dimensio ja hajotelman matriisista Q löytyy myös kuva-avaruuden kanta ortonormeerattuna. == Katso myös == *LU- hajotelma == Lähteet == Luokka:Matriisihajotelmat
Kertomus rakentaja Joosefista

Kertomus rakentaja Joosefista on Uuden testamentin apokryfisiin kirjoihin kuuluva lapsuusevankeliumi, joka kertoo Jeesuksen elämästä ennen tämän kahdettatoista ikävuotta. == Historia == Kirjoitus on todennäköisesti kirjoitettu tyydyttämään lukijakunnan uteliaisuutta koskien erityisesti Jeesuksen isäpuolen Joosefin elämää, koska Raamattu ei puhu siitä paljoakaan. Näin se on osa ensimmäisten vuosisatojen hurskasta kristillistä viihdekirjallisuutta. Kirjoitus on saattanut olla myös pyrkimys Joosefin ja hänen kulttinsa, joka vaikutti erityisesti Egyptissä, merkityksen nostamiseen. Kirjoituksen uskotaan olevan peräisin Egyptistä 300- tai 400-luvulta. Kirjoituksesta on säilynyt kaksi versiota, toinen koptiksi ja toinen arabiaksi, koptinkielisen ollessa todennäköisesti alkuperäinen. Materiaaliltaan se perustuu laajalti Jaakobin protoevankeliumiin. == Sisältö == Kirjoitus on muodoltaan Jeesuksen isäpuolensa Joosefin elämästä Öljymäellä antama selvitys. Teksti on yhtenevä Marian ikuisen neitsyyden opin kanssa siinä, että sen mukaan Joosefilla oli neljä poikaa (Juudas, Justus, Jaakob ja Simon) ja kaksi tytärtä (Assia ja Lyydia) aiemmasta avioliitosta. Joosef meni 90-vuotiaana naimisiin 12-vuotiaan Marian kanssa ensimmäisen vaimonsa kuoltua. Tämän alun jälkeen teksti on yhteneväinen Jaakobin protoevankeliumin kanssa, päätyen Jeesuksen syntymään. Tämän jälkeen kirjoitus kuvaa Joosefin viimeisiä vuosia ja kuoleman. Sen mukaan Joosef siunattiin ihmeellisesti henkisellä ja ruumiillisella nuoruudella. Kirjoituksen mukaan Joosefin vanhimmat pojat, Justus ja Simon, menivät naimisiin ja saivat lapsia. Joosef kuoli 111-vuotiaana. Hän esittää kuolintarinassa ensin suuren rukouksen. Hänen viimeiset sanansa ovat valituksia hänen ruumiillisista synneistään ja perisynnistään. Loppuosa, noin puolet kirjoituksesta jatkaa kuvaamalla enkelien, muun muassa arkkienkeli Mikaelin ja Gabrielin, vierailua kuolleen luona tämän sielun pelastamiseksi. == Kirjallisuutta == === Suomennos === * Kertomus rakentaja Joosefista. Suomennos Antti Marjanen. Teoksessa == Aiheesta muualla == * History of Joseph the Carpenter. Wikisource. * History of Joseph the Carpenter. New Adent. Luokka:Lapsuusevankeliumit
Saint-Maixent-l’École

Saint-Maixent-l’École on Ranskan kunta Uuden-Akvitanian alueella Deux-Sèvresin departementissa. Se sijaitsee Niortin koillispuolella Sèvre Niortaise -joen varrella. Kunnassa on arviolta 6 537 asukasta (vuonna 2014) ja sen pinta-ala on 5,22 neliökilometriä. Saint-Maixent-l’Écolen kaupunki on perustettu jo vuonna 459, ja sen alkuperäinen nimi oli Saint-Saturnin. Kaupungin perustaja oli oratoriaanimunkki Agapit, ja myöhemmin mukaan tuli munkki Adjutor, joka otti nimen Maixent. == Lähteet == == Aiheesta muualla == Luokka:Deux-Sèvresin kunnat
Arabialainen lapsuusevankeliumi

Arabialainen lapsuusevankeliumi on Uuden testamentin apokryfisiin kirjoihin kuuluva lapsuusevankeliumi eli kirjoitus, joka kertoo Jeesuksen lapsuudesta. == Historia == Lapsuusevankeliumi on kirjoitettu 500-luvulla, ja se perustuu sisällöltään Tuomaan lapsuusevankeliumiin ja Jaakobin protoevankeliumiin. Kirjoituksesta on tunnettu vain arabiankielisiä kopioita. Tekstikritiikin avulla on päätelty, että kirjoitus on alun perin kirjoitettu syyriaksi mutta käännettiin arabiaksi todennäköisesti niihin aikoihin, kun kristinusko alkoi levitä Arabian niemimaalla. Arabiankielinen teksti tunnettiin vielä 1600-luvun lopulla, jolloin siitä tehtiin käännös, mitä kautta teksti on sen jälkeen tunnettu. Tämän jälkeen myös arabiankielinen versio on kadonnut. == Sisältö == Evankeliumi koostuu kolmesta osasta: # Jeesuksen syntymä, Jaakobin protoevankeliumin pohjalta. # Ihmeet Egyptiin tehdyn pakomatkan aikana, paikallisen perimätiedon pohjalta. # Jeesuksen ihmeet lapsena, Tuomaan lapsuusevankeliumin pohjalta. Evankeliumissa on runsaasti ihmeitä joita alkuperäisissä teksteissä ei ole, kuten parantava Jeesuksen vaippa, Jeesuksen hiki, joka muuttuu palsamiksi sekä vaatteiden värjääminen monenvärisiksi pelkällä indigovärillä. Kirjoitus myös esittää Jeesuksen tavanneen jo lapsena Juudas Iskariotin sekä ryövärit, joiden kanssa hänet ristiinnaulittiin. Evankeliumin kertomuksia, erityisesti toisen osan ihmeitä Egyptissä, on myös Koraanissa. Kriittisen tutkimuksen mukaan se, että nämä kertomukset sisältyvät Koraaniin, johtuu evankeliumin suuresta vaikutuksesta arabien keskuudessa. == Lähteet == == Aiheesta muualla == * The Arabic Gospel of the Infancy of the Saviour. Wikisource. * The Arabic Infancy Gospel of the Savior. The Gnostic Society Library. * The Arabic Gospel of the Infancy of the Saviour. New Advent. Luokka:Lapsuusevankeliumit
Normaali avaruus

Normaali avaruus on topologinen avaruus, joka toteuttaa seuraavat ehdot: * Jos a ja b ovat mielivaltaisia avaruuden pisteitä, kummallakin on ympäristö, johon toinen ei kuulu. (Tämän ehdon toteuttavia avaruuksia sanotaan T1-avaruuksiksi.) * Mille tahansa avaruuden kahdelle pistevieraalle suljetulle joukolle S_1, S_2 löytyy kaksi pistevierasta avointa joukkoa A_1, A_2 siten, että S_1 on A_1:n osajoukko ja S_2 on A_2:n osajoukko. (Tämän ehdon toteuttavia avaruuksia sanotaan T4-avaruuksiksi.) Avaruus on siis normaali, jos se on sekä T1\- että T4-avaruus. Normaalin avaruuden määritelmä on esimerkki separaatioaksioomista. Jokainen normaali avaruus on samalla säännöllinen ja Hausdorff-avaruus. Toisaalta on kuitenkin olemassa myös avaruuksia, jotka ovat Hausdorff-avaruuksia tai säännöllisiä, mutta eivät normaaleja.Jussila, s. 45 == Lähteet== Luokka:Topologia
Arokotka

Arokotka (Aquila nipalensis) on suurikokoinen päiväpetolintu; Suomessa suurharvinaisuus. ==Koko ja ulkonäkö== Pituus 62–74 cm, siipien kärkiväli 165–190 cm Muistuttaa pikkukiljukotkaa ja kiljukotkaa, savannikotkaa ja muitakin kotkalajeja ja on erittäin vaikea erottaa näistä. Suuri, rotiskomainen leveäsiipinen ja lyhytpyrstöinen petolintu. Nuorilla siiven alapeitinhöyhenillä vaalea vyö, muuten väritys vaihtelee. Vanhat linnut tumman harmaanruskeita, joskus lähes mustia. Siipisulilla karkeata poikkijuovitusta. ==Levinneisyys== Arokotka on muuttolintu. Se pesii Venäjän Kalmukiasta, Kazakstaniin, Kirgisiaan, Kiinaan ja Mongoliaan ulottuvalla alueella. Vuonna 2015 Turkista löydettiin myös pesimäalue, mutta sen suuruus ei ole tiedossa. Aiemmin laji pesi myös Moldovassa, Romaniassa ja Ukrainassa. Pesimättömät linnut haahuilevat pohjoiseen pesimäalueista, näitä harhautuu säännöllisesti Länsi- ja Pohjois-Eurooppaan. Suomessa arokotka on lähes jokavuotinen suurharvinaisuus pääasiassa kesäisin. Venäjän Euroopan puoleiselta osalta, Kazakstanin länsiosista ja Turkista linnut muuttavat talveksi Lähi-itään, Arabiaan ja Afrikan itäisiin ja eteläosiin osiin. Itäisimmät kannat puolestaan muuttavat talveksi eteläiseen ja kaakkoiseen Aasiaan. ==Lisääntyminen== Arokotka pyöräyttää 1–3 munaa puussa olevaan pesään. ==Ravinto== Arokotka syö pesimäalueillansa pääosin pieniä nisäkkäitä. Siiselit ovat paikallisesti suurinta herkkua. Itä-Afrikassa laji syö jyrsijöitä, mutta Etelä-Afrikassa termiittejä ja miljoonakutojia. == Lähteet == ==Aiheesta muualla== * Luokka:Kotkat Luokka:Uhanalaiset linnut
Heprealaisevankeliumi

Heprealaisevankeliumi () on kadonnut Uuden testamentin apokryfisiin kirjoihin lukeutuva juutalaiskristillinen evankeliumi, joka on ajoitettu noin vuosiin 50–150. Sen arvellaan olevan peräisin Egyptistä. Noin vuonna 130 kuollut Papias ilmeisesti tunsi teoksen. Myöhemmin sen mainitsevat Hegesippos ja Eusebios Kesarealainen, kuitenkaan lainaamatta sitä. Evankeliumin katkelmia on säilynyt lainauksina Klemens Aleksandrialaisella, Origeneellä ja Kyrillos Jerusalemilaisella, sekä Hieronymuksella, jonka kohdat ovat kuitenkin ilmeisesti peräisin Origeneeltä. Päin vastoin kuin muissa tunnetuissa juutalaiskristillisissä evankeliumeissa, Heprealaisevankeliumissa ei vaikuta olevan Matteuksen evankeliumin tai muunkaan Uuden testamentin vaikutusta ainakaan tekstin säilyneissä kohdissa. Tekstin tuottanut yhteisö vaikuttaa pitäneen Jaakobia perustajanaan. == Lähteet == == Aiheesta muualla == * Gospel of the Hebrews. Wikisource. * Gospel of the Hebrews. Early Christian Writings. Luokka:Apokryfiset evankeliumit Luokka:Kadonneet kirjat
Villi Pohjola (sarjakuva-albumi)

Villi Pohjola on Suomessa toukokuussa 2006 ilmestynyt sarjakuva-albumi, jossa on sarjakuvia Disneyn eläinmaailmasta. Albumin tarkoituksena on esitellä pohjoismaalaisten Disney-taiteilijoiden tarinoita, mutta joidenkin tekoon on osallistunut myös muunmaalaisia taiteilijoita. ==Tarinat== Päähenkilö Nimi Tekijät Ilmestynyt Aku Ankka Ei perheen pienimmille Kai Vainiomäki ja Arild Midthun Aku Ankassa 24/2005 Aku Ankka Puujalkainen avaruusolento Mauri Kunnas ja Vicar Aku Ankassa 30/1977 ja Itsehillinnän mestari -kirjassa 2004 Roope Ankka Lantti likoon Kari Korhonen ja Vicar Aku Ankassa 33/1998 Aku Ankka Kolhuja ja kunniaa Per Erik Hedman ja Wanda Gattino Aku Ankassa 40/2004 Aku Ankka Pikapyrähdys tulevaisuuteen Stefan Printz-Påhlson, Unn Printz-Påhlson ja Vicar Ei aikaisemmin ilmestynyt Suomessa Aku Ankka Kirjatoukkien aikakone Olaf Solstrand ja Romano Scarpa Aku Ankassa 42/2004 Karhukopla Ankan nahoissa Olaf Solstrand ja Maria Jose Sanchez Nunez Ei aikaisemmin ilmestynyt Suomessa Iines Ankka Päivä kuin siivillä Gorm Transgaard ja Freddy Milton Ei aikaisemmin ilmestynyt Suomessa Aku Ankka Kampaamon kauhu Per Wiking, Tom Anderson ja Daniel Branca Ei aikaisemmin ilmestynyt Suomessa Roope Ankka Harmaata rahaa Lars Jensen, Christopher Spencer ja Maria Jose Sanchez Nunez Ei aikaisemmin ilmestynyt Suomessa Aku Ankka Lukutoukka ja salapoliisi Gorm Transgaard ja Vicar Aku Ankassa 20/2002 Luokka:Aku Ankka -sarjakuvakirjat ja -lehdet‎
Berane

Berane (Беране) on kaupunki ja kunta Montenegron koillisosassa. Berane rajoittuu pohjoisessa Serbiaan ja idässä Kosovoon. Kaupungissa oli 11 073 asukasta vuoden 2011 väestönlaskennassa ja kunnassa noin 31 900 asukasta vuoden 2019 arvioissa. == Historia == Berane perustettiin vuonna 1862 ja aluksi se kuului osana Novi Pazar -nimiseen Ottomaanien valtakunnan hallintoalueeseen. Heinäkuussa 1949 kaupungin nimeksi vaihdettiin Ivangrad, mutta maaliskuussa 1992 kaupungin alkuperäinen nimi otettiin uudelleen käyttöön. == Väestö == Vuonna 2003 Beranen alueella oli 61 885 asukasta, joista asui kaupungissa 21 000 ja kunnassa 40 885. Kunnan asukkaista oli samana vuonna serbejä 41,43 prosenttia, montenegrolaisia 22,70 prosenttia, bosniakkeja 22,00 prosenttia ja muslimeja 7,23 prosenttia. Uskonnoltaan suurin osa kaupungin asukkaista on ortodokseja, mutta kaupungissa on myös merkittävä muslimivähemmistö. == Lähteet == Luokka:Montenegron kaupungit
Jan-Eric Nyström

Jan-Eric Nyström (s. 24. heinäkuuta 1951 Helsinki) on suomalainen animaattori ja trikkikuvaaja. Hän työskenteli animaation parissa vuodesta 1973 lähtien. Varusmiesaikanaan hän toimi animaattorina Pääesikunnan elokuvaosastolla. Hän on animoinut useita palkittuja lastenelokuvia (mm. ”The Kidnapping”, 1974) ja satoja piirrosanimaatioita mainoksiin, kuten ”Biolan Kanankakka”, ”Lasol” ja ”Masinol”. Trikkikuvaajana hän on toteuttanut lukuisten kotimaisten dokumentti- ja kokoillanelokuvien alku- ja lopputekstijaksot. Hän on toteuttanut myös elokuvien erikoistehoisteita, kuten esimerkiksi aseiden suuliekkejä pienoismallien avulla kuvattuihin kohtauksiin Talvisota-elokuvassa (1989). 1980-luvun puolivälistä lähtien Nyström kehitti Animac- tietokoneohjelmaa, jonka avulla animaattori saattoi kuvata piirroksensa videokameralla ja näyttää ne peräjälkeen halutulla nopeudella ja näin tarkistaa luomansa liikkeen toimivuuden etukäteen. Disney-yhtiö käytti Animac- ohjelmaa vuodesta 1989 alkaen, Kaunottaresta ja hirviöstä (1991) Pocahontasiin (1995). Nyström jäi eläkkeelle 2014. Hän harrastaa pienoisrautateitä ja on rakentanut pihalleen puutarhajunaradan. == Tuotantoa == * Breidablick (2011) dokumentti, Yle FST * Ballongmannen (2016) dokumentti, Yle FST:lle. * Eadweard Muybridge (2007) käsikirjoitus, kuvaus ja animaatiot == Lähteet == == Aiheesta muualla == * * * Animato – Jan-Eric Nyströmin kotisivut * Luokka:Suomalaiset elokuvaajat Luokka:Suomalaiset animaattorit Luokka:Vuonna 1951 syntyneet Luokka:Elävät henkilöt
Aromerikotka

Aromerikotka eli vanhalta nimeltään valkojuovamerikotka (Haliaeetus leucoryphus) on aasialainen päiväpetolintu, joka harvoin harhailee Suomeen asti. Se on globaalisti suojelun tarpeessa, jäljellä on eri arvioiden mukaan 2 500–10 000 yksilöä, IUCN:n mukaan alle 10 000 yksilöä. == Koko ja ulkonäkö == Suuri, ruskeahko merikotkaa muistuttava petolintu. Pituus 76-84 cm, siipien kärkiväli 200–250 cm ja paino keskimäärin 3 088 g (naaras) ja 2 527 g (koiras). Kooltaan se on hieman merikotkaa pienempi, maakotkan kokoinen. Aikuisen linnun pää, kurkku ja niska ovat valkoiset tai kellahtavat, ja valkoisen pyrstön kärjessä on leveä musta vyö. Nuori lintu on lähes kauttaaltaan ruskea ja vaikea erottaa nuoresta merikotkasta. Sukupuolet ovat samanvärisiä. == Levinneisyys == Aromerikotkaa tavataan lähinnä Keski-Aasiassa Kaspianmereltä Mongoliaan, Himalajalle ja Pohjois-Intiaan. Se on tavattu Suomessa kahdesti 1900-luvun alkupuolella.Rariteettikomitea == Elinympäristö == Laji elää pääasiassa sisämaan suurilla järvillä ja jokien varsilla, mutta toisinaan myös pikkujärvillä, lammilla ja kosteikoilla. == Lisääntyminen == Naaras munii kaksi tai kolme munaa, joita haudotaan noin 40 päivää. Poikaset ovat lentokykyisiä noin 70 päivän ikäisinä. == Ravinto == Aromerikotka syö pääasiassa suurikokoisia makeanveden kaloja. Ruokavalioon kuuluu myös lintuja, nisäkkäitä ja matelijoita sekä haaskoja. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === Luokka:Merikotkat Luokka:Uhanalaiset linnut Luokka:Erittäin uhanalaiset lajit
Hanhikorppikotka

Hanhikorppikotka (Gyps fulvus) on Aasiassa ja Etelä-Euroopassa pesivä korppikotkalaji, joka on eksynyt joitakin kertoja myös Suomeen. ==Koko ja ulkonäkö== Hanhikorppikotkan pituus on 93–110 cm ja siipien kärkiväli 234–269 cm. Aikuinen hanhikorppikotka painaa 6,2–11,3 kg (ääritapauksissa 4,25–15 kg), 15 eteläeurooppalaisen yksilön keskipaino oli 7,436 kg. ==Levinneisyys== Hanhikorppikotkia elää Etelä-Euroopassa, Pohjois-Afrikassa ja Aasiassa. Suomessa laji on tavattu 14 kertaa, ensi kertaa noin vuonna 1910 Kuusamossa ja viimeksi 22. huhtikuuta – 1. toukokuuta 2007 Kymenlaaksossa, Uudellamaalla ja Etelä-Hämeessä.Helsingin Sanomat 23.4.2007 Luettu 23.4.2007 ==Elinympäristö== Hanhikorppikotka viihtyy auringossa ja on aktiivisimmillaan auringon paistaessa. Alpit ja muut korkeat vuoristot ovat hanhikorppikotkien eniten suosimaa elinaluetta. ==Lisääntyminen== Hanhikorppikotka munii kerrallaan vain yhden munan. Haudonta-aika on 48–58 ja pesäpoikasaika 120–132 vuorokautta. ==Ravinto== Hanhikorppikotka syö pääasiassa haaskoja. ==Katso myös== * Munkkikorppikotka == Lähteet == == Aiheesta muualla == * Laine, Lasse 1976: Hanhikorppikotka Gyps fulvus* tavattu lounaissaaristossa 1974. - Lintumies 1.1976 s. 30. SLY. * * Harvinainen etelän petolintu joutui surman suuhun hyökätessään ihmisten kimppuun Hiitolan Mykrällä, Käkisalmen Sanomat 08.06.1939, nro 63, s. 3, Kansalliskirjaston digitaaliset aineistot Luokka:Korppikotkat
Isometria

Isometria on metristen avaruuksien välinen kuvaus, jossa pisteiden kuvat ovat aina yhtä etäällä toisistaan kuin itse pisteet. == Määritelmä == Olkoon (X,d_1) ja (Y,d_2) metrisiä avaruuksia. Kuvaus f:X\rightarrow Y on isometria jos ja vain jos kaikilla x,y \in X pätee d_1(x,y) = d_2(f(x),f(y)). Tason \mathbb{R}^2 ja kolmi­ulotteisen avaruuden \mathbb{R}^3 isometrioita itselleen ovat yhtenevyyskuvaukset. == Katso myös == * Tason yhtenevyyskuvaus == Lähteet == Luokka:Matematiikka
Berliinin olympiastadion

Olympiastadion on Berliinin vuoden 1936 olympialaisia varten valmistunut jalkapallo- ja yleisurheilustadion. Se rakennettiin vuoden 1916 olympialaisia varten valmistuneen Deutsches Stadionin paikalle. Vaikkakin stadionin arkkitehti Werner MarchOlympiastadionin viralliset sivut valittiin jo ennen kansallissosialistien valtaannousua, vaikutti Adolf Hitler suuresti sen suunnitteluun. Lopulta valmistui vahvasti antiikin arkkitehtuurista vaikutteita saanut suurstadion jopa 110 000 katsojaa varten suuremman olympiakompleksin osaksi. Propagandantäyteiset olympialaiset olivat natsihallinnolle suuri menestys, kisoja seurasi noin neljä miljoonaa maksanutta katsojaa. Stadion selvisi toisesta maailmansodasta suurelta osin tuhoutuneessa kaupungissa lähes vahingoittumattomana, vaikkakin myös siitä käytiin tuhansia kuolonuhreja vaatinut taistelu Neuvostoliiton puna-armeijan ja kansallissosialistien Hitlerjugend-joukkojen välillä. Sodan jälkeen stadionkompleksi oli brittiarmeijan alaisuudessa niin sotilas- kuin siviiliurheilukäytössäkin. Jalkapallon Bundesliigan syntyessä vuonna 1963 muutti myös Hertha BSC stadionille, ja joukkue pelaa sillä kotiottelunsa edelleen. Vuoden 1974 jalkapallon MM-kisoissa oli stadion alkulohko A:ssa Chilen kaikkien otteluiden pelipaikka maan kohdatessa Australian lisäksi sekä DDR:n että isäntä Saksan liittotasavallan. Vuodesta 1985 lähtien Saksan cupin loppuottelu on pelattu vuosien 1937 ja 1939–1943 tapaan stadionilla. Berliinin muurin murtuessa ja Saksan yhdistyessä stadion nousi vuosikymmenten hiljaiselosta jälleen myös poliittisen keskustelun kohteeksi. Joidenkin mielestä Olympiastadion muodosti historiallisen painolastin, ja se olisi tullut raivata kokonaan uuden stadionin tieltä, toiset taas ehdottivat stadionin jättämistä rappeutumaan Rooman Colosseumin tapaan. Lopulta stadion päätettiin kuitenkin kunnostaa 242 miljoonan euron suurremontilla kansainväliset vaatimukset täyttäväksi, ja sille päätettiin antaa keskeinen rooli myös 2006 jalkapallon MM-kisoissa, joissa se oli neljän alkulohko- ottelun, puolivälierän ja finaalin pitopaikka. Uudistusten jälkeen stadionille mahtuu jalkapallo-otteluun 74 220 katsojaa. Stadionilla pelattiin myös naisten MM-kisojen 2011 virallinen avausottelu Saksa–Kanada, jossa kapasiteettia oli 73 680\. Vuoden 2009 yleisurheilun MM-kilpailut järjestettiin Berliinin Olympiastadionilla. Myös yleisurheilun EM-kilpailut vuonna 2018 järjestettiin stadionilla. ==Lähteet== == Aiheesta muualla == * Ensi olympialaisissaan elävä Saksa, Hakkapeliitta, 16.10.1934, nro 42, s. 21, Kansalliskirjaston digitaaliset aineistot Luokka:Saksan jalkapallostadionit Luokka:Saksan yleisurheilu Luokka:Olympiastadionit Luokka:Kesäolympialaiset 1936 Luokka:Yleisurheilun maailmanmestaruuskilpailut 2009 Luokka:Berliinin rakennukset ja rakennelmat Luokka:Berliinin urheilu Luokka:Natsiarkkitehtuuri‎ Luokka:Seulonnan keskeiset artikkelit
Mainio

Mainio on suomalainen henkilönnimi, joka esiintyy sekä sukunimenä että miehen etunimenä. Mainion nimipäivä on 5. syyskuuta. Digi- ja väestötietoviraston tietojen mukaan Mainio on Suomessa ollut vuoden 2019 loppuun mennessä etunimenä 936 miehellä ja alle kymmenellä naisella. Sukunimenä Mainio oli elokuun 2020 lopussa 133 henkilöllä. == Tunnettuja Mainio-nimisiä == === Mainio sukunimenä === * Aleksi Mainio (s. 1979), poliittisen historian tutkija * Kaija Mainio (1965–2016), pituushyppääjä === Mainio etunimenä === * Kaarlo Mainio Levander (1867–1943), biologi ja limnologi === Kuvitteellisia henkilöitä === * Mainio Manu, samannimisen lastenohjelman päähenkilö * Masa Mainio, George Johanssonin lastenkirjojen hahmo * Matti Mainio, hahmo sarjakuvassa Matti Mainio ja Jussi Juonio ==Lähteet== Luokka:Etunimet
Ebioniittien evankeliumi

Ebioniittien evankeliumi tai Ebionievankeliumi on Uuden testamentin apokryfisiin kirjoihin lukeutuva juutalais-kristillinen evankeliumi, joka on hyvin samankaltainen Heprealaisten evankeliumin ja Nasarealaisten evankeliumin kanssa. == Historia == Ebioniittien evankeliumin arvioidaan syntyneen 100-luvun puolessa välissä, sillä Irenaeus mainitsee sen olemassaolon. Varmuudella se on ollut olemassa 300-luvulla, jolloin Epifanios lainaa sitä. Evankeliumin alkuperäistä nimeä ei tunneta. Nykyisin käytetty nimitys on peräisin siitä, että tekstiä käyttivät todennäköisesti ebioniitit. Hieronymuksen mukaan kyseessä oli sama kirjoitus kuin Heprealaisten evankeliumi, mikä lisää sekaannusta. Kuten nämä kaksi muuta evankeliumia, myös Ebioniittien evankeliumista on säilynyt vain katkelmia kirkkoisien lainauksissa. Näin on vaikea päätellä, kuinka itsenäinen teksti on kyseessä, vai onko kyseessä pelkästään näiden kahden evankeliumin vähäinen muunnelma. Epifanios, jonka teos Panarion on päälähde evankeliumin katkelmille, painottaa sen ja Nasarealaisten evankeliumin välistä eroa. Hänen mukaansa nasarealaiset luettiin oikeaoppisten kristittyjen joukkoon, kun taas ebioniitit katsottiin harhaoppisiksi. Näin on selvää, että näiden kahden evankeliumin välillä on täytynyt olla opillisia eroja. Valtavirran kirkko katsoi evankeliumissa tehdyt muutokset harhaoppisiksi, mikä johti syytöksiin tekstin väärentämisestä ja runtelemisesta. Lopulta evankeliumi kärsi saman kohtalon kuin ebioniitit itse ja joutui unholaan. == Sisältö == Evankeliumi vaikuttaa olevan, niin paljon kuin siitä voidaan päätellä, yritys muodostaa evankeliumiharmonia eli yksi harmonisoitu kertomus synoptisista evankeliumeista. Siinä on kuitenkin vähäisiä ebioniittien opetuksiin sopivia muutoksia. Niiden mukaan Jeesus oli muun muassa kasvissyöjä. Jeesus myös esitettiin adoptionistisessa valossa, toisin sanoen hänen katsottiin olleen alun perin ihminen, joka tuli jumalalliseksi kasteen yhteydessä. Suurin osa näistä muutoksista on saatu aikaan pienillä mutta ovelilla kreikan kielen sanojen muunnoksilla, kuten muuttamalla akris-ateria (”heinäsirkka”) egkris-ateriaksi (”kakku”, ”leipä”). Epifanioksen mukaan Ebioniittien evankeliumista puuttui myös Matteuksen evankeliumin kertomus Jeesuksen syntymästä. Tämä voi tarkoittaa joko sitä, että ebioniitit jättivät sen pois, tai sitä, että Matteuksen evankeliumista on alun perin ollut olemassa varhaisempi versio, jossa ei ole ollut kyseistä kertomusta, ja johon Ebioniittien evankeliumi on perustunut. == Lähteet == == Aiheesta muualla == * Gospel of the Ebionites. Early Christian Writings. * Excerpts from The Gospel of the Ebionites in the Panarion of Epiphanius of Salamis. Early Christian Writings. Luokka:Apokryfiset evankeliumit Luokka:Kadonneet kirjat
Riemannin monisto

Riemannin monisto on matemaattinen rakenne, jolla kuvataan avaruutta tavalla, joka mahdollistaa differentiaali- ja integraalilaskennan menetelmien käytön ilman, että sitoudutaan yhteen tiettyyn koordinaatistoon. Riemannin monisto on luonteva rakenne fysiikan ilmiöiden esittämiseen koordinaateista riippumattomalla tavalla. Se on myös yleisesti variaatiolaskennassa käytetty rakenne. Teknisesti Riemannin monisto on differentioituva monisto (usein sileä), jonka jokaiseen tangenttiavaruuteen on liitetty positiivisesti definiitti bilineaarikuvaus tangenttivektorien pareilta reaaliluvuille – siis eräänlainen sisätulo, jonka täytyy muuttua riittävän säännöllisesti tangenttiavaruudesta toiseen, kun siirrytään pisteestä toiseen. Nimeltään tämä bilineaarikuvaus on Riemannin metrinen tensori. Riemannin monistojen topologiaa tutkiva matematiikan osa-alue on nimeltään differentiaalitopologia. Luokka:Geometria Luokka:Topologia
Kropsu

Kropsu on saari Perämerellä Kellon kaupunginosassa Oulussa. Se sijaitsee noin kolmen kilometrin päässä Virpiniemen merivartioaseman luoteispuolella, noin 20 kilometriä Oulun keskustasta. Saari on Metsähallituksen hallinnassa. Saarella sijaitsee Kropsun retkisatama vieraslaitureineen. Saari on asumaton, ja se on suosittu retkikohde. Saarella on kolme nuotiopaikkaa joissa on ruokailukatokset, ja sopivia telttailupaikkoja on runsaasti. Retkisataman edustalla sijaitsee vanha käytöstä poistettu betoninen sektoriloistotorni. Saarelle on haudattu "Nännä-Liisana" tunnettu pahamaineinen nainen. Alun perin hänet oli haudattu Annanmäkeen, mutta ruumis on myöhemmin siirretty Kropsuun. Hautauksen ajankohta ei ole tiedossa. Nimi Kropsu esiintyy myös talonnimenä ja sukunimenä. ==Lähteet== == Aiheesta muualla == Luokka:Oulun merialueiden saaret Luokka:Kello (kaupunginosa)
Bijelo Polje

Bijelo Polje (Бијело Поље) on kaupunki ja kunta Montenegron pohjoisosassa Serbian vastaisella rajalla. Nimi Bijelo Polje tarkoittaa valkoista peltoa. Kaupungissa oli 1 832 asukasta vuoden 2011 väestönlaskennassa ja kunnassa noin 42 200 asukasta vuoden 2019 arvioissa. == Historia == Bijelo Polje kuului Ottomaanien valtakunnan alaisuuteen vuoteen 1912, jolloin se Balkanin sotien yhteydessä liitettiin Montenegroon. Ottomaanien vallan aikana kaupunki tunnettiin nimellä Akovo. == Väestö == Vuonna 2003 Bijelo Poljen alueella oli 89 124 asukasta, joista asui kaupungissa 32 000 ja kunnassa 57 124. Kunnan asukkaista oli samana vuonna serbejä 36,31 prosenttia, bosniakkeja 25,22 prosenttia, slaavi-muslimeita 17,18 prosenttia ja montenegrolaisia 16,13 prosenttia. Kaupungin asukkaista on noin 55 prosenttia ortodokseja ja noin 45 prosenttia sunnimuslimeja. == Kulttuuri == Kaupungin tunnetuin rakennus on keskiaikainen Pyhän Pietarin kirkko (Crkva Svetog Petra). Bijelo Poljen alueelta on kotoisin monia kuuluisia kirjailijoita, kuten Avdo Medjedović, Ćamil Sijarić ja Miodrag Bulatović sekä Risto Ratković, joka kirjoitti ensimmäisen montenegrolaisen novellin Nevidbog. Novellin tapahtumat sijoittuvat Bijelo Poljen alueelle. Kaupunki on myös tunnettu mineraalivedestään, jota kutsutaan nimellä Rada. == Lähteet == Luokka:Montenegron kaupungit
Philadelphian orkesteri

Philadelphian orkesteri () on Yhdysvaltain tunnetuimpia sinfoniaorkestereita. Se on yksi niin sanotuista suuri viisikko- eli Big Five -orkestereista. Orkesterin kotipaikka on Pennsylvanian osavaltiossa Philadelphiassa. Orkesterin kotisali on ollut vuodesta 2001 Verizon Hall Kimmel Center for the Performing Arts lähellä Philadelphian Musiikkiakatemiaa, orkesterin entistä esiintymisareenaa, jossa se oli soittanut perustamisestaan lähtien. Orkesterin perusti vuonna 1900 Fritz Scheel, joka toimi myös sen ensimmäisenä kapellimestarina. Vuonna 1907 Karl Pohlig siirtyi kapellimestarin paikalle, mutta ensimmäinen varsinainen pääkapellimestari oli Leopold Stokowski, joka aloitti toimen vuonna 1912. Stokowskia loi toimillaan orkesterille maineen taituriorkesterina. Stokowskin johdolla orkesteri soitti muun muassa Walt Disneyn piirroselokuvassa Fantasia (1940). Vuonna 1936 Eugene Ormandy liittyi organisatioon ja toimi Stokowskin ohella ylikapellimestarina vuoteen 1938 asti, jolloin hän alkoi hoitaa virkaa päätoimisesti. Hän johti orkesteria 44 vuotta, ja monet orkesterin kuuluisimmista levyistä on tehty Ormandyn kapellimestarikaudella. Hänen johdollaan orkesteri teki historiallisen Kiinan- vierailunsa. Philadelphian orkesteri oli ensimmäinen länsimainen orkesteri, joka vieraili maassa moneen vuosikymmeneen. Matka oli menestyksekäs, ja orkesteri on tämän jälkeen tehnyt kolme muuta Kiinan-kiertuetta. Ormandyn kauden jälkeen kapellimestariksi tuli Riccardo Muti (1980–1992) ja Wolfgang Sawallisch (1993–2002). Orkesterin nykyisenä kapellimestarina toimii Christoph Eschenbach. Philadelphian orkesterin nykyinen konserttimestari on David Kim. ==Luettelo musiikillisista johtajista (Music Directors)== * Christoph Eschenbach (2002–) * Wolfgang Sawallisch (1993–2002) * Riccardo Muti (1980–1992) * Eugene Ormandy (1936–1980) * Leopold Stokowski (1912–1938) * Carl Pohlig (1908–1912) * Fritz Scheel (1900–1907) Yhdysvalloissa Music Director tarkoittaa taiteellista johtajaa sekä ylikapellimestaria. ==Kirjallisuutta== * The Philadelphia Orchestra: A Century of Music. Toimittanut John Ardoin. 1999, Temple University Press, 240 sivua. * Those Fabulous Philadelphians. Kirjoittanut Herbert Kupferberg. 1969, Scribner's New York, 257 sivua. * Riccardo Muti: Twenty Years in Philadelphia 1972-92. Toimittanut Judith Karp Kurnick. 1992, Philadelphia Orchestra, 112 sivua. * The Philadelphia Orchestra Celebrates Sawallisch 1993-2003. Toimittanut Sedgwick Clark. 2003, Philadelphia Orchestra, 80 sivua. * Within These Walls: A History of the Academy of Music in Philadelphia. John Francis Marion. 1984, Academy of Music/Philadelphia Orchestra, 328 sivua. ==Aiheesta muualla== *Virallinen sivusto *Art of the States: Philadelphian orkesteri Luokka:Yhdysvaltalaiset sinfoniaorkesterit Orkesteri
Nasarealaisten evankeliumi

Nasarealaisten evankeliumi eli Nasaretilaisevankeliumi on Uuden testamentin apokryfisiin kirjoihin sisältyvä juutalais-kristillinen evankeliumi, joka tunnetaan ainoastaan kirkkoisien kirjoituksissa olevista katkelmista. Se oli kirjoitettu aramean kielellä. Evankeliumi on ollut olemassa viimeistään 100-luvulla, jolloin se tunnettiin Syyriassa. Kirjoitusta käytti nasarealaisten lahko muun muassa Beroiassa eli nykyisessä Aleppossa. Evankeliumia on pidetty Matteuksen evankeliumin arameankielisenä versiona, mutta joskus sitä on arveltu samaksi tekstiksi kuin Heprealaisevankeliumi tai siitä johdetuksi kokonaan erilliseksi kirjoitukseksi. Koska molemmat tunnetaan ainoastaan hyvin katkelmallisina, niiden välisestä suhteesta ei ole täyttä varmuutta, mutta niiden välillä on suuria yhtäläisyyksiä. Evankeliumi itsessään on kadonnut kokonaisuudessaan. Siitä on säilynyt lainauksia Klemensin, Origeneen, Epifanioksen, Hieronymuksen ja Kyrillos Jerusalemilaisen kirjoituksissa, yhteensä noin kaksikymmentä katkelmaa. Epifanios piti evankeliumia Matteuksen evankeliumin arameankielisenä versiona, Hieronymus puolestaan samana kuin Heprealaisevankeliumi. Kirjoituksen pituudeksi on arvioitu noin 2 200 riviä, toisin sanoen 300 vähemmän kuin Matteuksen evankeliumissa. == Lähteet == Luokka:Apokryfiset evankeliumit Luokka:Kadonneet kirjat
Sarah Wayne Callies

Sarah Wayne Callies (s. 1. kesäkuuta 1977 La Grange, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan tohtori Sara Tancredina televisiosarjassa Pako ja Lori Grimesina sarjassa The Walking Dead. ==Elämäkerta== ===Nuoruus=== Calliesin perhe muutti Honoluluun, Havaijille kun Sarah oli yksivuotias. Hänen molemmat vanhempansa ovat yliopistoprofessoreita. Sarah valmistui Dartmouth Collegesta ja suoritti kuvataiteiden maisterin tutkinnon Denverin kansallisessa teatterikonservatoriossa Dallasissa, Texasissa. ===Ura=== Calliesin ensimmäinen televisiorooli oli Queens Supreme -nimisessä televisiosarjassa, jossa hän esitti Kate O’Malley -nimistä tyttöä. Hän esitti myös etsivä Jane Porteria televisiosarjassa Tarzan. Callies teki monia vierailuja televisiosarjoissa Kova laki: Erikoisyksikkö, Dragnet, House ja Num3rot. Pienien rooliensa jälkeen Callies sai pääroolin televisiosarjassa Pako, jossa hän esittää Sara Tancredia. Hänen roolinsa Tancredina kesti vuodesta 2005 aina vuoteen 2008 saakka. ===Yksityiselämä=== Sarah Wayne Callies on naimisissa Josh Winterhaltin kanssa. Naimisiin mennessään hän otti äitinsä tyttönimen. Calliesilla ja Winterhaltilla on yksi lapsi, heinäkuussa 2007 syntynyt tytär.http://www.celebrity-babies.com/2007/09/sarah-wayne-cal.html ==Filmografia== === Elokuvat === Elokuvat Elokuvat Elokuvat Vuosi Nimi Rooli 2004 The Secret Service Laura Kelly 2006 Yhdeksän oivalluksen tie Marjorie 2007 Whisper Roxanne 2008 Bittersweet Robyn 2010 Tangled Chloe / Sally 2010 Lullaby for Pi Josephine 2011 Black Gold Kate Summers 2011 Faces in the Crowd Francine 2012 Black November Kate Summers 2014 Myrskyn silmässä Allison Stone 2015 Pay the Ghost Kristen 2016 The Other Side of the Door Maria 2017 The Show Karina === Televisiosarjat === Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2003 Kova laki: Erikoisyksikkö Jenny Rochester ”Privilege” 2003 Dragnet Kathryn ”Kate” Randall ”The Brass Ring” 2003 Tarzan Jane Porter 9 jaksoa 2003–2007 Queens Supreme Kate O’Malley 5 jaksoa 2005 Num3rot Kim Hall ”Counterfeit Reality” 2005–2009, 2017 Pako Sara Tancredi 76 jaksoa 2010 House Julia ”Open and Shut” 2010–2013 The Walking Dead Lori Grimes 27 jaksoa 2016 Colony Katie Bowman 36 jaksoa 2017 The Long Road Home Leann Volesky 6 jaksoa 2019 Unspeakable Margaret Sanders 8 jaksoa 2020 Council of Dads Robin Perry 10 jaksoa 2023 The Company You Keep Birdie == Palkinnot ja ehdokkuudet == Vuosi Palkinto Kategoria Televisiosarja/Elokuva Tulos 2011 Saturn-palkinto Paras naisnäyttelijä televisiosarjassa The Walking Dead 2012 Scream Awards Paras kauhu näyttelijätär The Walking Dead 2012 Satellite Awards Paras televisionäyttelijäkokoonpano The Walking Dead == Lähteet == ==Aiheesta muualla== * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit
Cocktail (elokuva)

Cocktail on vuonna 1988 ensi-iltansa saanut yhdysvaltalainen elokuva. Elokuvassa pääosassa nähdään Tom Cruise. Elokuvaa on sanottu Cruisen uran pohjanoteeraukseksi. Elokuva voittikin kaksi Golden Raspberry -palkintoa, huonoin elokuva ja huonoin käsikirjoitus. Cruise sai huonoimman miespääosan ehdokkuuden ja Roger Donaldson huonoimman ohjaajan ehdokkuuden. == Juoni == Elokuvassa Cruise esittää nuorta, kunnian- ja rahanhimoista Brian Flannagania. Brian on juuri päässyt armeijasta ja ottaa suuntansa New Yorkiin jossa toivoo rikastuvansa bisnesmaailmassa. Brian ajautuu työskentelemään baarimikoksi rahoittaakseen opintojaan. Hän kuitenkin huomaa, että ravintola-alalla voi ansaita huikeita summia. Tässä työssä hän tutustuu Bryan Brownin esittämään Douglas "Doug" Coughliniin, joka opettaa hänelle alan niksit. Doug ja Brian työskentelevätkin jonkun aikaa yhdessä New Yorkin ykkös baarimikkoina. Heille kuitenkin tulee riitaa ja Brian päättää lähteä vähäksi aikaa pois Yhdysvalloista. Hän ottaa suunnan Jamaikalle jonne hän menee työskentelemään merenrantabaariin, joka kuhisee yhdysvaltalaisia turisteja. Jamaikalla kuvioihin astuu Elisabeth Shuen esittämä Jordan Mooney. Jordan ja Brian rakastuvat. Vähän ajan päästä kuvoihin kuitenkin astuu vanha tuttu Doug, joka on ehtinyt mennä jo naimisiin. Vaikka Brian seurustelee Jordanin kanssa hän lyö vetoa Dougin kanssa, että saa iskettyä erään rikkaan yhdysvaltalaisen naisturistin. Jordan näkeekin salaa Brianin pettämässä häntä ja lähtee takaisin USA:han sydän särkyneenä. Myös Brian ja hänen uusi puoliskonsa, jonka avulla Brian luulee pääsevänsä mukaan New Yorkin bisnesmaailmaan, palaavat USA:han. Asiat eivät kuitenkaan mene aivan kuten Brian suunnittele ja hän eroaa naisesta. Silloin Brian etsii Jordanin uudestaan käsiinsä ja saa tietää, että Jordan odottaa hänelle lasta. Jordan ei kuitenkaan halua Briania enää elämäänsä. Brian on kuitenkin taas väleissä Dougin kanssa ja meneekin eräänä iltana Dougin järjestämiin juhliin. Illan päätteeksi Doug kuitenkin tekee itsemurhan. Sitten Brian rupeaa tosissaan taistelemaan Jordanin rakkaudesta ja saakin tämän itselleen Jordanin rikkaan isän vastusteluista huolimatta. Lopussa Brian ja Jordan menevät naimisiin, Brian perustaa oman baarin ja Jordan odottaakin kaksosia. ==Arvioita== Video-oppaassa vuodelta 1994 Bello Romano moittii Cocktailia lähes juonettomaksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * Luokka:Vuoden 1988 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Roger Donaldsonin ohjaamat elokuvat
Tšekin jalkapallomaajoukkue

Tšekin jalkapallomaajoukkue edustaa Tšekin tasavaltaa kansainvälisissä miesten jalkapallon maajoukkuekilpailuissa. Joukkue toimii Tšekin jalkapalloliiton alaisuudessa. == Historiaa == Ennen ensimmäistä maailmansotaa Böömi, joka tuolloin oli osa Itävalta-Unkaria, pelasi omalla maajoukkeellaan vuosina 1903—1908 seitsemän maaottelua, joista kuusi Unkaria ja yhden Englantia vastaan. Niinä aikoina, kun Tšekki oli osa Tšekkoslovakiaa, selviytyi Tšekkoslovakian maajoukkue kahdesti MM-kisoissa hopealle (1934 ja 1962). Maan jakauduttua Tšekin ja Slovakian tasavaltoihin molemmat maat ryhtyivät pelaamaan omilla maajoukkueillaan. Tšekin paras arvokisasaavutus on EM-hopea 1996 Englannin kisoista. Kukistettuaan välierässä Ranskan rangaistuspotkukilpailussa se hävisi loppuottelussa Saksalle jatkoajalla maalein 1–2. Portugalin EM-kilpailuissa 2004 Tšekki eteni välieräotteluun, jonka se hävisi Kreikalle jatkoajalla 0–1. Tšekki on selviytynyt kaikkiin EM- lopputurnauksiin 1996–2020, mutta MM-kilpailuihin ainoastaan 2006. == Kotikenttä == Tärkeimmät ottelunsa Tšekin maajoukkue pelaa Prahan Toyota Arenalla, joka on Sparta Prahan kotistadion. Muita tavallisia ottelupaikkakuntia ovat Teplice, Olomouc ja Liberec. == Arvokisat == === MM- kisat === *1930–1994 - Ei osallistunut, oli osa Tšekkoslovakiaa *1998 - Ei selviytynyt kisoihin *2002 - Ei selviytynyt kisoihin *2006 - 1. kierros *2010–2022 - Ei selviytynyt kisoihin === EM-kisat === *1960–1992 - Ei osallistunut, oli osa Tšekkoslovakiaa *1996 - Hopeaa *2000 - 1. kierros *2004 - Välierät *2008 - 1. kierros *2012 - Puolivälierät *2016 - 1. kierros *2020 - Puolivälierät *2024 - 1. kierros == FIFA-ranking == Tšekki on ollut FIFA- rankingissa parhaimmillaan toisena vuosina 1999, 2000, 2005 ja 2006. == Entiset päävalmentajat == * 1994–1997 Dušan Uhrin * 1998–2001 Jozef Chovanec * 2001–2008 Karel Brückner * 2008–2009 Petr Rada * 2009 František Straka * 2009 Ivan Hašek * 2009–2013 Michal Bílek * 2013–2016 Pavel Vrba * 2016–2018 Karel Jarolím * 2018–2023 Jaroslav Šilhavý == Lähteet == Maajoukkue Tsekin jalkapallomaajoukkue